ผมมีเรื่องอยากจะปรึกษาครับ ตอนนั้นผมได้มี พสพ กับแฟนแล่วหลั่งนอกอะครับ วันที่ 22 ธันวามคมอะครับ ผมให้แฟนกินยาคุมฉุกเฉินภายใน2 ชั่วโมง แล้วพอถึงวันที่ 28-30 ก็มีเลือดออกมา(คล้ายประจำเดือน)พอถึงวันที่ 10 มกราคม ก็มีเลือดออกอีกนิดเดียวอะครับ เลยอยากทราบเป็นผลข้างเครียงของยา หรือเพราะอะไรหรอครับ และจะมีโอกาสท้องไหมครับ ขอบสำหรับคำแนะนำครับ ผมกลุ้มใจจริงๆ
สวัสดีครับยาคุมฉุกเฉินนั้นใช้เมื่อมีเพศสัมพันธ์ที่ไม่ได้ป้องกัน และไม่ต้องการให้มีการตั้งครรภ์เกิดขึ้น ประเภทของการคุมกำเนิดแบบฉุกเฉินคร่าวๆ ดังนี้1.ยาเม็ดคุมกำเนิดชนิดฮอร์โมนรวม (ethinyl estradiol 100 มคก. และ levonorgestrel 1 มก.- วิธีการทาน : ทานหลังมีเพศสัมพันธ์ทันที หรือภายใน 72 ชั่วโมง และทานซ้ำอีก 2 เม็ดในอีก 12 ชั่วโมงต่อมา- หากทานถูกวิธีตามข้างต้น จะมีอัตราการตั้งครรภ์ได้ 2-3%2.โปรเจนดินขนาดสูง (Levonorgestrel 0.75 มก.)- การใช้โปรเจสตินเป็นที่นิยมมากเนื่องจากผลข้างเคียง เช่น คลื่นไส้/อาเจียนน้อยกว่าการใช้เอสโตรเจนขนาดสูง- วิธีทาน : ทานให้เร็วที่สุดหลังมีเพศสัมพันธ์(ภายใน 72 ชั่วโมง) ครั้งละ 1 เม็ด จำนวน 2 ครั้งห่างกัน 12 ชั่วโมง- หากทานถูกตามวิธีข้างต้น จะมีอัตราการตั้งครรภ์ 1.5% ซึ่งต่ำกว่ายาเม็ดคุมกำเนิดชนิดรวมดังนั้นโอกาสการตั้งครรภ์ของ จขกท จะเป็นไปตามประเภทของการคุมกำเนิดฉุกเฉินที่ใช้ ดังที่กล่าวข้างต้นผลข้างเคียงของการใช้ยาคุมฉุกเฉินที่พบได้ เช่น คลื่นไส้แต่อาเจียนไม่มาก เวียนหัว ปวดหัว ปวดท้อง อ่อนเพลีย เจ็บเต้านม ซึ่งหากรักษาตามอาการก็จะดีขึ้นภายใน 2-3 วันผู้ที่ทานยาคุมฉุกเฉินอาจพบว่ามีประจำเดือนมาไม่ปกติ อาจพบเลือดออกทางช่องคลอด หรือประจำเดือนในรอบนั้นมาช้าประมาณ 2-3 วันได้ แต่หลังจากนั้นประจำเดือนควรมาเป็นปกติ ถ้ารอบเดือนถัดไปประจำเดือนมาช้ากว่าปกติเกิน 2 สัปดาห์ แนะนำควรไปรับการทดสอบการตั้งครรภ์อาการที่แฟน จขกท เป็นสามารถเป็นผลข้างเคียงจากยาคุมฉุกเฉินได้ แต่ประจำเดือนในเดือนมกราคมจะต้องมาไม่คลาดจากปกติเกิน 2-3 วัน แต่นอกจากผลข้างเคียงจากยาคุมฉุกเฉินแล้ว อาการเลือดออกทางช่องคลอดสามารถเกิดได้จากหลายสาเหตุ ในกรณีที่ท้องอาจเป็นการแท้ง หรือแท้งคุกคาม, มะเร็งปากมดลูก และอื่นๆได้ ถ้าหากแฟน จขกท มีอาการเลือดออกทางช่องคลอดบ่อยๆจะทำให้เกิดภาวะโลหิตจางได้ แต่ถ้าหากอาการเลือดออกทางช่องคลอดเป็นถี่ๆและมากหลังจากเดือนมกราคมไปแล้ว แนะนำให้ไปพบสูตินรีแพทย์ เพื่อทำการตรวจเพิ่มเติมครับสำหรับการหลั่งนอกมีความเสี่ยงต่อการตั้งครรภ์น้อย และโอกาสตั้งครรภ์จากการใช้ยาคุมฉุกเฉินก็ตามที่กล่าวไปข้างต้นตามชนิดยาที่ใช้ หาก จขกท มีความกังวลใจว่าแฟนจะตั้งครรภ์หรือไม่ ก็สามารถให้แฟนตรวจการตั้งครรภ์เองได้ และผลที่ออกมาสามารถเถือได้เนื่องจาก จขกท มีเพศสัมพันธ์โดยการหลั่งนอกผ่านมาเกิน 2 สัปดาห์แล้ว ทำให้ผลการตรวจการตั้งครรภ์เถือได้ครับ